Daimler AG

Di Daimler AG seet ön Stuttgart en becht diar PkW sa üs Kraamwainer en uk Lastwainer sa üs Busi. Diaraur hen uur uk Finanstiinsten en Mobiliteetstiinsten önböören. Diarfuar heer di Daimler AG di trii Daachterfirmen Mercedes-Benz AG, Daimler Truck AG en Daimler Mobility AG. Des sen weđer fan di ual Twiigern Mercedes-Benz Cars en Mercedes-Benz Vans sa üs Trucks & Buses maaket uuren. Di Daachterfirmen haa salev uk Daachterfirmen fuar bal ark nii Böök, wat höm jen üttenkt. - En Rusenpop.

Histoorie
Carl Benz her 1883 sin Firma iipenmaaket, en Gottlieb Daimler her uk en Motoorenwerk. Biiring kām ön di 20er Jaaren fan't 20st Jaarhönert ön Swaarhairen, en da haa ja tö Daimler-Benz fusioniaret.

Elektroautos
Sent 2012 uur uk Elektroautos becht. Öner üđer Noomen heer di Daimler AG man al forskeligi Taachten ütprobiaret.

Hurom di jest A-Klas bi di "Elchtest" omfeel
Bit 1997 heer di Daimler-Benz AG di nii A-Klas uk üs Elektroauto töjen üttaachtProspekt der Daimler-Benz AG, 12/1997:The A-Class Electric Vehicle, Powered by the ZEBRA Battery System PDF-Prospekt, aufgerufen 18. Januar 2012, dat di ön Seerie becht uur kür. Di ZEBRA-Baterii her 30 kWh Kapatsiteet, en diarme kür dit Auto ombi 200 km laap. Fuar di Baterii her dit Auto en debelt Böört ("Sandwichböört"), wat di Wain hooger maaketi. Eeđer dat dit „Clean Air Act und Zero Emission Mandate“ töbeeknomen uuren wiar, waar di Wain man bluat üs Bensiin- en Dieselwain becht. Da waanti dit Wecht fan di Baterii iin ön di Böört, en dit Auto stört bi di "Elchtest" om, wan em diarme olter waker öm di Huken wil.

Mercedes-Benz B 250e
Fan di B-Klas waar me Bateriien en Maskiinen fan Tesla Elektrowainer üs B 250 e becht.

Smart Elektro

Fan di Smart waar jens Elektrowainer becht, da waar di bistelt en kür ek ütlööwert uur, en tau Jaaren leeter jeft et di Smart bluat jit me Elektromaskiin.

Alternatiiwen tö Bensiin
Harburger Transporter
Ön di soowentiger Jaaren waar al Elektroautos becht. Volkswagen her me sin T2B Typ 2150 en Seerie, en da maaketi Daimler-BenzDaimler-Benz wiar di Fuargungster fan di Daimler AG. 1998 waar diarfan di Daimler-Chrysler AG, en da ging dit sin Gang. fan sin 206DDi "Harburger Transporter" kām fan di Harboriger Firma Tempo, wat 1966 fan Hanomag aurnomen waar, Hanomag her me Henschel, biiring Daachtern fan Ruhrstahl, fusioniaret en becht di Wain üs "Hanomag-Ruhrstahl F20, 25, 30 of 35" (2 bit 3,5 Tenen töleten Wecht). Daimler-Benz aurnoom 1970 Hanomag-Henschel en becht di Wain fiiđer. Fan 1975 bit 1977 waar dit "Mercedes"-Modeli en üs üs 206 en 306 D me 2 bit 3 Tenen töleten Wecht fiiđer becht. Di Maskiin kām fan di 240D /8 of W123, en et jaav dit Auto uk me Bensiinmaskiinen, wat 70 PS her, da jeet dit 207 of 307, söner D. en Weeterstofauto. Des dreev me Weeterstof en Bensiinmotor ön. Di Wain es noch en Prototyp blewen.

Weeterstof-en Hybridprojekti
Weeterstof me Kolbenmaskiinen
1984 waar en Projekt fuar Weeterstof me Bensiinmotooren maaket. En Video aur en Weeterstofprojekt (1984) üp Youtube.

Mercedes-Benz F-Cell
Di A-Klas me höör Sandwichböört böör Plaats fuar en Baterii. Di Plaats leengti man uk fuar di Öndreft fan en Brenstofselen-Öndreft me Elektromaskiin. Des waar me di jest A-Klas sa üs di B-Klas omseet, wat uk en debelt ("Sandwich"-) Böört heer.

Futnooten

Kategorie:Forkiir
Kategorie:Automobilfabrik (Dütsklön)
Kategorie:Straatenforkiir
Kategorie:Elektroautofirma
Kategorie:Elektroauto (Baterii)